เรื่องร้องเรียน (น้ำท่วม) วันที่ 2023-02-21 02:26:49 — แขวงบางชัน เขตคลองสามวา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006700
ขอให้มีการพิจารณาเปิดลงทะเบียนรับเงินเยียวยาผู้ประสบอุทกภัย สำหรับผู้มีรายชื่อตกหล่น ประจำปี 2565 ในพื้นที่แขวงสามวาตะวันตก เขตคลองสามวา กรุงเทพมหานคร เนื่องจากผู้ร้องแจ้งว่า เมื่อปี 2565 ที่ผ่านมา พื้นที่ แขวงสามวาตะวันตก เขตคลองสามวา กรุงเทพมหานคร มีบ้านเรือนของประชาชนประสบปัญหาน้ำท่วมอยู่หลายหลังคาเรือน หลังจากนั้น (ไม่ทราบวันที่ที่แน่ชัด) ทางสำนักงานเขตคลองสามวาได้มีการเปิดลงทะเบียนรับเงินเยียวยา สำหรับผู้ที่ได้รับความเดือดร้อนจากน้ำท่วม โดยทางสำนักงานเขตฯ มีการติดป้ายประกาศที่ไม่สามารถมองเห็นได้ชัดเจนและมีการเปิดให้ลงทะเบียนเพียง 3-4 วันเท่านั้น และ ณ ปัจจุบัน (วันที่ 17 กุมภาพันธ์ 2566) ผู้ร้องทราบมาว่ามีบ้านหลายหลังเรือนในพื้นที่ได้รับเงินช่วยเหลือไปแล้ว แต่ยังคงมีอีกหลายหลังคาเรือนที่ไม่ได้รับเงิน เนื่องจากไม่ทราบข่าวที่ทางสำนักงานเขตเปิดลงทะเบียน ทำให้มีผู้ประสบภัยตกหล่นไม่ได้รับการช่วยเหลือ ทำให้ได้รับความเดือดร้อน ประกอบกับผู้ร้องเห็นว่าทางสำนักงานเขตคลองสามวาควรมีประชาสัมพันธ์ให้ครอบคลุมมากขึ้น จึงประสงค์ให้ทางหน่วยงานที่เกี่ยวข้องพิจารณาเปิดลงทะเบียนฯ ให้ผู้ที่ตกหล่น ได้ลงทะเบียนรับเงินเยียวยาอีกครั้ง เพื่อเป็นการบรรเทาความเดือดร้อนให้กับประชาชน
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata